Stefan Hermann

Stefan Hermann (født 15. december 1971 i København) er rektor for Københavns Professionshøjskole og tidligere rektor for Professionshøjskolen Metropol inden sammenlægningen med UCC (University College Capital). Han har tidligere været vicedirektør på kunstmuseet Arken, fuldmægtig i Kulturministeriet, chefkonsulent i Undervisningsministeriet, og er forfatter til flere bøger og artikler om uddannelsespolitiske, pædagogiske og sociologiske problemstillinger .

Baggrund og privat 
Stefan Hermann er søn af jurist, seminarielærer og tidligere medlem af Folketinget for SF Leif Hermann og psykiater Nina Bille. Han er født i København, men opvokset i Skive. Han blev student fra Skive Gymnasium og HF i 1990 og cand.scient.pol på Institut for Statskundskab på Aarhus Universitet i 1999. Sideløbende med studierne var han medstifter af Kulturselskabet Swung og spillede håndbold på eliteniveau i 1990’erne. Han er i dag far til tre børn, er gift og bor på Østerbro.

Karriere 
 1990 – 2004 Håndboldspiller i Skive FH, VRI (pokalfinale 1992, DM-bronze 1993), Randers HK, AGF (Århus GF), Trelleborg IF
 1999 – Cand.scient.pol., institut for Statskundskab, Aarhus Universitet
 1998 – 2001 Medstifter og formand, Kulturselskabet Swung
 1999 – 2001 Amanuensis / ekstern lektor, Institut for Statskundskab, Aarhus Universitet
 2001 – 2004 Fuldmægtig, Kulturministeriet
 2004 – 2005 Chefkonsulent, Undervisningsministeriet
 2005 – 2008 Vicedirektør, Arken Museum for Moderne Kunst
 2008 – 2018 Rektor, Professionshøjskolen Metropol, København
 2018 – Rektor, Københavns Professionshøjskole

Tillidsposter 

Bestyrelsesmedlem i
 Dansk Sprognævn
 Tænketanken DEA
 Fondet for Dansk-Norsk Samarbejde
 Østre Gasværk Teater

Formand for
 Danmarks Evalueringsinstituts ekspertpanel til evaluering af gymnasiereformen, 2008 – 2009
 
 Regeringens arbejdsgruppe til talentudvikling i uddannelsessystemet 2010-2011
 
 Professionshøjskolernes Forskningsudvalg 2011 –

Medlem af
 Ekspertudvalget om implementering af Barnets Reform, Socialministeriet
 
 Rådgivende udvalg vedr. forskningsprojektet "Skoleledelse, undervisning og elevpræstationer", SFI – Det Nationale Forskningscenter for Velfærd
 
 Experimentariums præsidium
 
 Vidensbydelens Udviklingsråd – et samarbejde med Universitets- og Bygningsstyrelsen, Københavns Kommune og Københavns Universitet
  
 Følgegruppe til Kortlægning af dansk social- og velfærdsforskning
 
 Rådet for Teknologi og Innovation

 Dialoggruppe for Ny Nordisk Skole

Bøger 
 Magt & oplysning – Folkeskolen 1950-2006, forlaget Unge Pædagoger, København 2007. 
 Et diagnostisk landkort over kompetenceudvikling og læring, forlaget Learning Lab Denmark, København 2003. 
 Fodbold set fra månen, forlaget Dafolo, Frederikshavn 2002. Redigeret sammen med filosof Morten Albæk. 
 syv originale godnathistorier til det 20. århundrede, Forlaget Sesam, København 1999. Redigeret for og med Kulturselskabet Swung. 
 Hvor står kampen om dannelsen?, Informations Forlag 2016

Priser 

 German Marshall Memorial Fellowship, august 2009
 Holger Prisen, september 2009
 I oktober 2021 modtog Stefan Hermann som repræsentant for og på vegne af Københavns Professionshøjskole Sappho-prisen 2021 fra Trykkefrihedsselskabet.

Referencer 

Skolefolk fra Danmark
Personer i Kraks Blå Bog